Жәмел Омарұлы Ихданов

Жәмел Омарұлы Ихданов (1 тамыз 1941, Таскран ауылы Новобогат ауданы Гурьев облысы – 2009, Алматы) – экономика ғылымының докторы, профессор, академик. “Қазақстан Республикасының ғылымын дамытуға сіңірген еңбегі үшін” төс белгісінің иегері (2003)

 Өмірбаян 
Жәмел Омарұлы Ихданов 1 тамыз 1941 жылы Таскран аулында Новобогат ауданы Гурьев облысы дүниеге келді. Руы Беріш, бөлімі Құлкеш, Кіші жүз. Тұщыкұдык ауылы шежіресі, Алматы 2014, 171 бет. ISBN 978-601-7174-37-8

1957-1960. Еңбек жолын Новобогат аудандағы училищені тәмамдаған соң, кеңшарда трактор жүргізушісі, кеңшар комсомол комитетінің хатшысы болып бастады.

1965 жылы С.М.Киров атындағы Қазақ мемлекеттік университетін бітірген.

Жоғары оқу орнын бітірген соң Алматы халық шаруашылығы институтына қалдырылап, халық шаруашылығын жоспарлау кафедрасында оқытушы, доцент, профессор, кафедра меңгерушісі қызметтерін атқарды. 

1990 жылдың 5 қыркүйегінен 2009 жылдың ақпан айына дейін "Экономиканы мемлекеттік реттеу" кафедра меңгерушісі болды.

 Ғылыми еңбектері 
Еліміздегі сыртқы және ішкі экономикалық талдауларды жоспарлау бойынша 100-ге тарта ғылыми еңбектердің, бірнеше монографиялардың авторы.
19 жыл бойы институт жанындағы диссертациялық, аспирантурлық, магистранттық және докторанттық кеңес жетекшісі болды.

Жәмел Ихданов. Жоспарлау әдіснамасы және аумақтық-шаруашылық жүйелерді дамытудың тиімділігі (Қазақ КСР материалдарында). Экономика ғылымдарының докторы ғылыми дәрежесін алуға арналған диссертация. Алматы, 1988

Жәмел Ихданов. Экономиканы мемлекеттік реттеудің жоспарлы-қаржылық тетіктері; оқу құралы / Ж.О.Ихданов, Г.Н.Сансызбаева, А.Н.Саханова. Алматы: Экономика, 1998. ISBN 9965-448-21-3

Жәмел Ихданов. Мемлекеттік басқару теориясы: оқу құралы / Ж. Ихданов, Ғ. Н. Сансызбаева, Р. Ғ. Есенжігітова. Алматы: Экономика, 2007. ISBN 9965-783-62-4

 Дереккөздер